دووکان
دووکان شارۆچکەیەکە، کەوتووەتە ناحیەی دووکان(ناوەند)، قەزای دووکان، پارێزگای سلێمانی، باشووری کوردستان.

ئەم شارۆچکەیە ناوەندی ناحیەی دووکان(ناوەند) و قەزای دووکانە.

جوگرافیا 
دووکان لە باکوور ھاوسنوورە لەگەڵ بەنداوی دووکان و لە باشوور لەگەڵ گوندی تەلان و لە ڕۆژھەڵات لەگەڵ گوندی جۆبڵاخ و لە ڕۆژاوا لەگەڵ گوندی کلکەسماق.

مێژوو 
دووکان گوندێکی بچوک بوو لە ناحیەی سورداش لەسەر زێی بچووک، گرنگی و ناوزەنگی دووکان کاتێک دەرکەوت کە لەساڵی (١٩٥٦) بڕیاری دروست کردنی بەنداوی دووکان درا. لەئێستادا شارؤچکەیەکی گەورە و پێشکەوتووە لە ڕووی گەشت و گوزارەوە و ناوەندی قەزایە.

ناو 
چەند بۆچوونێک لەسەر ناوی دووکان ھەیە:
 (دوو-کان)واتای لە دوو (کان)ی بەردەوە ھاتبێت. 
 لە دوو کانییەوە ھاتبێت وەک (دووکانیان).

ھەر لە پارێزگای سلێمانی ناوی گوندیک ھەیە بەناوی دووکانەوە دەکەویتە قەزای قەرەداغەوە.

ئەمانەش ببینە 
 پێڕستی گوندەکانی پارێزگای سلێمانی
 بەنداوی دووکان

پەراوێزەکان 

گوندەکانی سلێمانی
شوێنە ئاوەدانەکانی پارێزگای سلێمانی
گوندەکانی باشووری کوردستان